เงินคงคลังสูง2.65แสนล้านบาท
คลังแจงเงินคงคลังเพียบไม่มีปัญหาเบิกจ่ายกระตุ้นศก. แม้รายได้เก็บได้ต่้ำกว่าเป้า
29 ก.ย. 2558

คลังแจงเงินคงคลังเพียบไม่มีปัญหาเบิกจ่ายกระตุ้นศก. แม้รายได้เก็บได้ต่้ำกว่าเป้า
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.)  เปิดเผยว่า ฐานะการคลังของรัฐบาลตามระบบกระแสเงินสดในช่วง 11 เดือนของปีงบประมาณ 2558 รัฐบาลมีรายได้ 1.95 ล้านล้านบาท สูงกว่าช่วงเดียวกันปีก่อน 1.34 แสนล้านบาท หรือ 7.4% 
ด้านการเบิกจ่ายงบประมาณ อยู่ที่ 2.4 ล้านล้านบาท สูงกว่าช่วงเดียวกันปีก่อน 1.7 แสนล้านบาท หรือ 7.6% ส่งผลให้เงินคงคลัง ณ สิ้นเดือน ส.ค. 2558 อยู่ที่ 2.65 แสนล้านบาท สะท้อนให้เห็นถึงฐานะการคลังของรัฐบาลที่อยู่ในระดับที่เข้มแข็งและเพียงพอสำหรับการเบิกจ่ายงบประมาณและกระตุ้นเศรษฐกิจในช่วงต่อไป
นายกฤษฎา กล่าวว่า การจัดเก็บรายได้ของรัฐบาลในช่วง 11 เดือน ปีงบประมาณ 2558 สามารถจัดเก็บรายได้อยู่ที่ 1.99 ล้านล้านบาท ต่ำกว่าประมาณการตามเอกสารงบประมาณ 1.13 แสน เป็นกรมสรรพากรเก็บรายได้ต่ำกว่าประมาณการ 2.06 แสนล้านบาท กรมสรรพสามิต จัดเก็บรายได้รวมสูงกว่าประมาณการ 1.69 หมื่นล้านบาท และกรมศุลกากร จัดเก็บรายได้ต่ำกว่าประมาณการ 6.52 พันล้านบาท